ΑΠΟΦΑΣΕΙΣ
Αριθμ. 7012/6/103-οζ’
Τροποποίηση της υπ’ αρ. 7012/6/103/5-7-2009
απόφασης «Στολή Αστυνομικού Προσωπικού»
(Β’ 1426) .
Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ
Έχοντας υπόψη:
1. Τις διατάξεις:
α. της παρ. 1 του άρθρου 34 του ν. 1481/1984 «Οργανισμός Υπουργείου Δημόσιας Τάξης» (Α’ 152),
β. του άρθρου 90 του κώδικα νομοθεσίας για την Κυβέρνηση και τα κυβερνητικά όργανα, που κωδικοποι-
ήθηκε με το άρθρο πρώτο του π.δ. 63/2005 (Α’ 98) και
διατηρήθηκε σε ισχύ με την περ. 22 του άρθρου 119
ν. 4622/2019 (Α΄133) και
γ. του εδαφίου 16 της περ. Β’ του άρθρου 1 της υπό
στοιχεία ΓΔΟΥΕΣ/1/2/485/03-04-2020 απόφασης του
Υπουργού και του Υφυπουργού Προστασίας του Πολίτη
«Μεταβίβαση αρμοδιοτήτων Υπουργού και Υφυπουργού
Προστασίας του Πολίτη επί θεμάτων Ελληνικής Αστυνομίας σε υφιστάμενα υπηρεσιακά όργανα» (Β’ 1362).
2. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Άρθρο 1
Τροποποίηση διατάξεων της υπ’ αρ. 7012/6/103/
5-7-2009 απόφασης «Στολή Αστυνομικού Προσωπικού» (Β’ 1426)
Το άρθρο 60 της υπ’ αρ. 7012/6/103/5-7-2009 Απόφασης του Αρχηγού της Ελληνικής Αστυνομίας «Στολή
Αστυνομικού Προσωπικού», αντικαθίσταται ως εξής:
«Άρθρο 60
Διακριτικά δηλωτικά ταυτότητας
1. Το διακριτικό δηλωτικό ταυτότητας είναι πλακίδιο
από ανοξείδωτο μέταλλο ή άλλο κατάλληλο υλικό χρώματος ασημί, στο οποίο έχει χαραχθεί, σε μαύρη απόχρωση,
ο αριθμός Μητρώου (Α.Γ.Μ.Σ.) του ένστολου προσωπικού (αρχιφύλακα, υπαρχιφύλακα, αστυφύλακα, ειδικού
φρουρού).Φέρεται στη βάση των επωμίδων των χιτωνίων
των υπ’ αρ. 7β, 8, 8β, 8β/1, 8β/2, 8δ και 8ε στολών, των
επενδυτών, των υποδυτών, της καμπαρντίνας, του αδιάβροχου και των μπλουζών τύπου “πόλο”. Για τις στολές του
ένστολου προσωπικού που δεν έχουν επωμίδες ή όταν επί
αυτών φέρεται προστατευτικός εξοπλισμός που δεν καθίσταται ορατό το ως άνω πλακίδιο, το διακριτικό δηλωτικό
ταυτότητας (Α.Γ.Μ.Σ) φέρεται επί της στολής, με τη μορφή
προσθαφαιρούμενης διάταξης, στο μέσο του άνω μέρους
των χειρίδων και σε απόσταση 1 εκατοστό από το σημείο
συρραφής αυτών με τον κυρίως κορμό.
2. Το ένστολο προσωπικό που συγκροτεί τις Ομάδες
Πρόληψης και Καταστολής Εγκληματικότητας (Ο.Π.Κ.Ε.)
φέρει επί της στολής του, στο μέσο του άνω μέρους των
χειρίδων και σε απόσταση 1 εκατοστό από το σημείο
συρραφής αυτών με τον κυρίως κορμό, ειδικό διακριτικό
δηλωτικό ταυτότητας το οποίο αποτελείται από το κεφαλαίο γράμμα «Κ», δηλωτικό της Ομάδας που αντιπρο-
σωπεύει, τον αριθμό της Ομάδας και τον αύξων αριθμό
του μέλους αυτής. Τους δύο αριθμούς διαχωρίζει μία
παύλα. Επιπροσθέτως, για τις Ο.Π.Κ.Ε. των Διευθύνσεων
Αστυνομίας Νομών το ως άνω ειδικό διακριτικό απαρτίζεται από το κεφαλαίο γράμμα «Κ», τον αύξων αριθμό
της Διεύθυνσης και τον αύξων αριθμό που αντιστοιχεί
σε κάθε μέλος που συγκροτεί την Ομάδα αυτή.
3. Το ένστολο προσωπικό που συγκροτεί τις Ομάδες
Ειδικών Δράσεων (ΔΡΑΣΗ) φέρει επί του άνω μέρους
της οπίσθιας πλευράς του προστατευτικού εξοπλισμού
του κορμού, ειδικό διακριτικό δηλωτικό ταυτότητας το
οποίο αποτελείται από το κεφαλαίο γράμμα «Δ», δηλωτικό της Ομάδας που αντιπροσωπεύει, τον αριθμό της
Ομάδας και τον αύξων αριθμό του μέλους αυτής. Τους
δύο αριθμούς διαχωρίζει μία παύλα (π.χ. Δ20-1). Κάτω
από το ειδικό διακριτικό, με τη μορφή προσθαφαιρούμενης διάταξης, φέρεται η λέξη «ΔΡΑΣΗ».
4. Το ένστολο προσωπικό που υπηρετεί στις Υποδιευθύνσεις Αποκατάστασης Τάξης και Μέτρων Τάξης φέρει
επί του κράνους του ειδικό διακριτικό δηλωτικό ταυτότητας, το οποίο αποτελεί συνδυασμό του αριθμού της
διμοιρίας στην οποία ανήκει και του αύξοντος αριθμού
που αντιστοιχεί σε κάθε μέλος που συγκροτεί τη διμοιρία αυτή. Επιπροσθέτως, για τις Διμοιρίες Υποστήριξης
των Διευθύνσεων Αστυνομίας Νομών το ως άνω ειδικό
διακριτικό απαρτίζεται από το κεφαλαίο γράμμα «Δ», τον
αύξων αριθμό της Διεύθυνσης και τον αύξων αριθμό που
αντιστοιχεί σε κάθε μέλος που συγκροτεί τη διμοιρία αυτή.
5. Για την ταυτοποίηση του ένστολου προσωπικού
βάσει του ειδικού διακριτικού δηλωτικού ταυτότητας,
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Απριλίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 1262
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1262/01.04.2021
τηρείται σχετικό αρχείο στην Υπηρεσία όπου υπηρετεί
έκαστο μέλος των Διμοιριών και Ομάδων».
Άρθρο 2
Έναρξη ισχύος
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 29 Μαρτίου 2021
Ο Αρχηγός
ΜΙΧΑΗΛ ΚΑΡΑΜΑΛΑΚΗΣ

[Source: 20210201262.pdf | Tokens: 4137]